L 303/14
EL
Επίσημη Εφημερίδα της Ευρωπαϊκής Ένωσης
23.11.2022
(21)
Ως εκ τούτου, για τους λόγους που παρέθεσε η ΕΤΟΕΑ, με τους οποίους η Επιτροπή συμφωνεί, η εξαίρεση θα πρέπει να χορηγηθεί έως τις 31 Δεκεμβρίου 2023.
(22)
Με το άρθρο 13 παράγραφος 1 στοιχείο στ) του κατ’ εξουσιοδότηση κανονισμού (ΕΕ) 2020/2015 χορηγήθηκε, έως τις 31 Δεκεμβρίου 2022, εξαίρεση de minimis για τον βασιλάκη (Caprus aper) που αλιεύεται από σκάφη που χρησιμοποιούν τράτες βυθού στις διαιρέσεις ICES 7b,7c και 7f έως 7k.
(23)
Με την κοινή σύσταση ζητήθηκε παράταση της εν λόγω εξαίρεσης έως τις 31 Δεκεμβρίου 2023.
(24)
Η ΕΤΟΕΑ αναγνώρισε ότι η δοκιμή εργαλείων για τη βελτίωση της επιλεκτικότητας μόνο για τον βασιλάκη αποτελεί πρόκληση.
Ως εκ τούτου, η ΕΤΟΕΑ επισήμανε ότι θα είναι δύσκολο να βελτιωθεί περαιτέρω η επιλεκτικότητα για το είδος αυτό και θα είναι δύσκολο να επιτευχθεί χωρίς οι οικείοι στόλοι να πρέπει να επιβαρυνθούν με δυσανάλογο κόστος.
(25)
Ως εκ τούτου, για τους λόγους που παρέθεσε η ΕΤΟΕΑ, με τους οποίους η Επιτροπή συμφωνεί, η εξαίρεση θα πρέπει να χορηγηθεί έως τις 31 Δεκεμβρίου 2023.
(26)
Με το άρθρο 13 παράγραφος 1 στοιχείο δ) του κατ’ εξουσιοδότηση κανονισμού (ΕΕ) 2020/2015 χορηγήθηκε, έως τις 31 Δεκεμβρίου 2022, εξαίρεση de minimis για τον μπακαλιάρο εγκλεφίνο (Melanogrammus aeglefinus), με ανώτατο όριο το 5 % των συνολικών ετήσιων αλιευμάτων του εν λόγω είδους που αλιεύεται: — με σκάφη που αλιεύουν με μέγεθος ματιών ίσο με ή μεγαλύτερο από 100 mm για όλες τις τράτες βυθού και τους γρίπους (OTB, OTT, OT, PTB, PT, SSC, SDN SPR, SX, SV, TBN, TBS, TB, TX) στις διαιρέσεις ICES 7b, 7c και 7e έως 7k, με αλιεύματα που περιέχουν καραβίδες σε ποσοστό μικρότερο του 30 % και εξαιρουμένων των δοκότρατων, — με σκάφη που αλιεύουν με μέγεθος ματιών ίσο με ή μεγαλύτερο από 80 mm στις διαιρέσεις ICES 7b, 7c και 7e έως 7k, με αλιεύματα που περιέχουν καραβίδες σε ποσοστό μεγαλύτερο του 30 %, — με σκάφη που αλιεύουν με δοκότρατες με μέγεθος ματιών ίσο με ή μεγαλύτερο από 80 mm στις διαιρέσεις ICES 7b, 7c και 7e έως 7k, σε συνδυασμό με τη χρήση φύλλου Flemish.
(27)
Με την κοινή σύσταση ζητήθηκε παράταση της εν λόγω εξαίρεσης έως τις 31 Δεκεμβρίου 2023.
(28)
Η ΕΤΟΕΑ επισήμανε τόσο τις συνεχιζόμενες προσπάθειες των κρατών μελών ΒΔΥ για τη βελτίωση της επιλεκτικότητας στους σχετικούς τύπους αλιείας όσο και την καθιέρωση πιο επιλεκτικών εργαλείων στην Κελτική Θάλασσα.
Η ΕΤΟΕΑ επισήμανε επίσης ότι θα είναι δύσκολο να βελτιωθεί περαιτέρω η επιλεκτικότητα για το είδος αυτό.
(29)
Ως εκ τούτου, για τους λόγους που παρέθεσε η ΕΤΟΕΑ, με τους οποίους η Επιτροπή συμφωνεί, η εξαίρεση θα πρέπει να χορηγηθεί έως τις 31 Δεκεμβρίου 2023.
Επιπλέον, και με σκοπό να διασφαλιστεί η στενή παρακολούθηση της εξαίρεσης αυτής, τα κράτη μέλη καλούνται να διασφαλίσουν την αυστηρή παρακολούθηση της εξαίρεσης και να συλλέξουν τα σχετικά δεδομένα για τις απορρίψεις που θα πρέπει να υποβληθούν στην Επιτροπή πριν από την 1η Μαΐου 2023.
(30)
Με το άρθρο 13 παράγραφος 1 στοιχείο θ) του κατ’ εξουσιοδότηση κανονισμού (ΕΕ) 2020/2015 χορηγήθηκε, έως τις 31 Δεκεμβρίου 2022, εξαίρεση de minimis για τον γουρλομάτη Ατλαντικού (Argentina silus) που αλιεύεται με σκάφη που χρησιμοποιούν τράτες βυθού (OTT, OTB, TBS, TBN, TB, PTB, OT, PT, TX) με μέγεθος ματιών ίσο με ή μεγαλύτερο από 100 mm (TR1) στη διαίρεση ICES 5b (ενωσιακά ύδατα) και στην υποπεριοχή ICES 6, με όριο το 0,6 % των συνολικών ετήσιων αλιευμάτων του εν λόγω είδους για όλα τα αλιευτικά εργαλεία σε αυτές τις περιοχές.
(31)
Με την κοινή σύσταση ζητήθηκε παράταση της εν λόγω εξαίρεσης έως τις 31 Δεκεμβρίου 2023.
(32)
Η ΕΤΟΕΑ επισήμανε ότι το χαμηλό αναφερόμενο επίπεδο απορρίψεων δείχνει ότι ο αντίκτυπος αυτής της εξαίρεσης είναι πιθανό να είναι χαμηλός.
Επιπλέον, είναι δύσκολο να επιτευχθούν βελτιώσεις των μέτρων επιλεκτικότητας χωρίς δυσανάλογο κόστος για τους σχετικούς στόλους.
Ως εκ τούτου, για τους λόγους που παρέθεσε η ΕΤΟΕΑ, με τους οποίους η Επιτροπή συμφωνεί, η εξαίρεση θα πρέπει να χορηγηθεί έως τις 31 Δεκεμβρίου 2023.
(33)
Με το άρθρο 13 παράγραφος 1 στοιχείο ι) του κατ’ εξουσιοδότηση κανονισμού (ΕΕ) 2020/2015 χορηγήθηκε, έως τις 31 Δεκεμβρίου 2022, εξαίρεση de minimis για το σαυρίδι (Trachurus spp.), με ανώτατο όριο το 3 % των συνολικών ετήσιων αλιευμάτων του εν λόγω είδους που αλιεύεται στη μεικτή αλιεία βενθοπελαγικών ειδών με σκάφη που χρησιμοποιούν τράτες βυθού, γρίπους και δοκότρατες (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX) στην υποπεριοχή ICES 6 και στις διαιρέσεις ICES 7b έως 7k.